**Električky Niesky série 180 – 200** sú typ dvojnápravovej obojsmernej električky, vyrobenej pre spoločnosť Štetínske mestské podniky – oddelenie pre električkovú a cestnú prevádzku podnikom Christoph & Unmack v meste Niesky. Tieto vozne znamenali pre štetínskú mestskú hromadnú dopravu rozšírenie vozového parku elektrickej dráhy. Séria 21 vozňov evidenčných čísel 180 – 200 nadviazala na predchádzajúce motorové vozne evidenčných čísel 165 – 179 z 1930, ktoré pochádzali z vagónky Linke-Hofmann-Busch.

Konštrukcia
-----------

Vozeň Niesky bol obojsmerný dvojnápravový električkový vozeň s odporovou výzbrojou. Stredná časť vozňa s dvoma dverami na oboch stranách bola nízkopodlažná. Pojazd tvoril dvojnápravový podvozok s dvoma motormi o výkone 46 kW. Vozne Niesky boli štandardne dodávané s pantografom. Napájacie napätie pre výzbroj činilo 550 V jednosmerného prúdu. Vozne boli prispôsobené pre prevádzku súprav v zložení motorový vozeň + vlečný vozeň. Elektrickú výzbroj dodala firma Siemens. Pôvodne niesli krémový náter, ktorý bol po roku 1945 zmenený na bielo-červený.

Dodávky električiek
-------------------

| Súčasný štát | Mesto | Stránka | Typ | Roky dodávok | Počet vozňov | Evidenční číslapri dodaní | Zdroj |
| --- | --- | --- | --- | --- | --- | --- | --- |
| Poľsko Poľsko | Štetín | stránka | Niesky-motorový | 1939, 1942 | 21 | 180 – 200 |  |
| Niesky-vlečný | 1930 | 10 | 507 – 516 |  |

Prevádzka
---------

Konstal N s pôvodným motorovým vozňom Niesky prestavaným na vlečný v Štetíne, 1975
Vlečné vozne Niesky získali sériu čísel 507 – 516 a boli do prevádzky zaradené v máji 1930. Prvých päť motorových električiek č. 180 – 185 vyrobil Christoph & Unmack v roku 1939. V 1942 k nim pribudla ešte séria 16 vozňov rovnakého typu (č. 186 – 200). K dispozícii tak bolo celkom 31 vozňov, ktoré obsluhovali hlavne linky 1 a 3. Po skončení druhej svetovej vojny boli vlečné vozy ev. č. 509, 512, 516 a motorový ev. č. 183 odovzdané do Poznane, kde boli označené ev. č. 425 – 427 (typové označenie S2D) resp. 16 (S2). V roku 1957 bol vozeň č. 16 prestavaný na vlečný typu S2D. Posledné ex-štetínske vozne boli vyradené v roku 1971. Vlečné vozne Niesky jazdili v Štetíne do roku 1968. Motorové vozne Niesky zostávajúce v Štetíne prešli modernizácie na vlečné a vydržali v prevádzke až do polovice 70. rokov 20. storočia.

Referencie
----------

1. 1 2 3  SZMUCIŃSKI, Kajetan. *Tramwaje w Szczecinie. Historyja ulicznego omnibusu z lat 1879–2017 we trzynastu księgach prozą* [online]. Szczecin, Pasewalk: 2017, [cit. 2020-03-13]. Dostupné online. (po poľsky)
2. ↑  Kołacz, Adam; Murawska, Magdalena; Dudziński, Ryszard; Grochowiak, Remigiusz; Klassa, Marcin. *Po szynach przez historię. Wagony z Oslo i Bergen w Szczecinie* [online]. UWAGA TRAMWAJ! Miesięcznik Szczecińskiego Towarzystwa Miłośników Komunikacji Miejskiej, [cit. 2020-03-16]. Dostupné online. Archivované 2020-01-03 z originálu. (po poľsky)

Literatúra
----------

* SZMUCIŃSKI, Kajetan. *Tramwaje w Szczecinie. Historyja ulicznego omnibusu z lat 1879–2017 we trzynastu księgach prozą* [online]. Szczecin, Pasewalk: 2017, [cit. 2020-03-13]. Dostupné online. (po poľsky)

Iné projekty
------------

Commons
* Spolupracuj na Commons Commons ponúka multimediálne súbory na tému **Električky Niesky série 180 – 200 (Štetín)**

Zdroj
-----

*Tento článok je čiastočný alebo úplný preklad článku Tramvaje Niesky série 180–200 (Štětín) na českej Wikipédii.*